Charizmatická speváčka a skladateľka Zuzana Mikulcová sa znovu vráti do Kasární/Kulturparku. Naposledy tu bola vlani. Medzi svojich fanúšikov zavíta počas festivalu Leto v parku 17. augusta. Spolu s basgitaristom Michalom Šelepom odohrajú komorný unplugged koncert v Pape so začiatkom o 19:30 hod. pod širákom.
Ocenenie Nová tvár slovenského jazzu, ktoré získala v roku 2010, odštartovalo jej úspešnú hudobnú dráhu, na ktorej ju sprevádzajú úspechy a priazeň publika. Poslucháči ju môžu poznať aj ako speváčku skupiny Sanyland. Zuzana spája slovenské texty s pop-soulom, s prvkami jazzu a elektronickej hudby. Prostredníctvom nich sa delí o svoj vnútorný svet. So svojim bandom vydala debutový album Slová a momentálne pracuje na ďalšom s názvom Dievča, ktorý by mal vyjsť do konca roka. Najnovšie skladby si bude môcť publikum vypočuť v predstihu v Košiciach.
Vstup: voľný
Poloha na mape
Loading Map....
Kasárne/Kulturpark, pavilón Papa Kukučínova 2 - Košice
Predmetné projekty sú implementované v rámci opatrenia 7.1 prioritnej osi "Európske hlavné mesto kultúry Košice 2013" Regionálneho operačného programu a sú spolufinancované Európskou úniou vo výške 85 % z Európskeho fondu regionálneho rozvoja a vo výške 10 % zo štátneho rozpočtu Slovenskej republiky. Viac informácií nájdete na www.ropka.sk, www.mpsr.sk a tiež na www.culture.gov.sk, ERDF: Investícia do vašej budúcnosti.
Tento web používa súbory cookies.
K 13 - Košické kultúrne centrá žiada o Váš súhlas s používaním súborov cookie pre účely fungovania webu, zapamätania si používateľských nastavení, analýzu návštevnosti a reklamy. Súhlasíte s používaním súborov cookie a spracovaním súvisiacich osobných údajov?ÁnoNieVlastné nastavenia súborov cookie